1994R1164 — SK — 01.05.2004 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B NARIADENIE RADY (ES) č. 1164/94 zo 16. mája 1994, ktorým sa zriaďuje Kohézny fond (Ú. v. ES L 130, 25.5.1994, p.1)

Zmenené a doplnené:





Zmenené a doplnené:







Táto konsolidovaná verzia obsahuje odkazy na európsku účtovnú peňažnú jednotku a/alebo ecu, ktoré sa od 1. januára 1999 rozumejú ako odkazy na euro – nariadenie Rady (EHS) č. 3308/80 (Ú. v. ES L 345, 20.12.1980, s. 1) a nariadenie Rady (ES) č. 1103/97 (Ú. v. ES L 162, 19.6.1997, s. 1).









▼B

NARIADENIE RADY (ES) č. 1164/94

zo 16. mája 1994,

ktorým sa zriaďuje Kohézny fond







RADA EURÓPSKEJ ÚNIE, so zreteľom na Zmluvu o založení Európskeho hospodárskeho spoločenstva, najmä na druhý pododsek jej článku 130d, so zreteľom na návrh Komisie ( 1 ), so zreteľom na súhlas Európskeho parlamentu ( 2 ), so zreteľom na stanovisko Hospodárskeho a sociálneho výboru ( 3 ), so zreteľom na stanovisko Výboru regiónov ( 4 ), keďže článok 2 zmluvy zahrňuje úlohu podpory hospodárskej a sociálnej súdržnosti a solidarity medzi členskými štátmi ako ciele podstatné pre rozvoj a úspech spoločenstva; keďže posilnenie takejto súdržnosti sa uvádza v písmene j) článku 3 zmluvy ako jedna z činností spoločenstva na účely uvedené v článku 2 zmluvy; keďže článok 130a zmluvy stanovuje, že spoločenstvo sa musí vyvíjať a sledovať svoje činnosti, ktoré vedú k posilneniu svojej hospodárskej a sociálnej súdržnosti, a najmä stanovuje, že sa musí zamerať na zníženie nerovností medzi úrovňami rozvoja rozličných regiónov a zaostalosti najmenej zvýhodnených regiónov; keďže pôsobenie spoločenstva prostredníctvom Kohézneho fondu by malo podporovať dosiahnutie cieľov uvedených v článku 130a; keďže závery zasadnutí Európskej rady v Lisabone 26. a 27. júna 1992 a v Edinburgu 11. a 12. decembra 1992 o zriadení kohézneho fondu stanovili zásady, ktorými sa má spravovať; keďže podpora hospodárskej a sociálnej súdržnosti vyžaduje opatrenia kohézneho fondu popri opatreniach, ktoré sa prijali prostredníctvom štrukturálnych fondov, Európskej investičnej banky a ostatných finančných nástrojov v oblastiach životného prostredia a dopravnej infraštruktúry spoločného záujmu; keďže Protokol o hospodárskej a sociálnej súdržnosti pripojený k Zmluve o založení Európskeho spoločenstva opätovne potvrdzuje úlohu spoločenstva pri podpore hospodárskej a sociálnej súdržnosti a solidarity medzi členskými štátmi a stanovuje, že Kohézny fond poskytne finančné príspevky projektom v oblastiach životného prostredia a transeurópskych sietí v členských štátoch s výhradou dvoch podmienok: po prvé, že majú hrubý národný produkt (HNP) na obyvateľa nižší ako 90 % priemeru spoločenstva, po druhé, že majú program, ktorý vedie k splneniu podmienok hospodárskeho zbližovania vymedzených v článku 104c zmluvy; keďže relatívny blahobyt členských štátov sa najlepšie posudzuje na základe HNP na obyvateľa meraného v paritách kúpnej sily; keďže splnenie kritérií zbližovania, ktoré sú predpokladom pre prechod do tretej fázy hospodárskej a menovej únie, vyžaduje rozhodné úsilie zo strany daných členských štátov; keďže v tomto kontexte všetky oprávnené členské štáty majú Komisii predložiť program zbližovania navrhnutý pre tento účel a na zabránenie nadmerných vládnych deficitov; ▼M1 keďže s ohľadom na kritérium hospodárskej konvergencie sa budú naďalej používať existujúce ustanovenia o makroekonomickej podmienenosti; keďže podľa tohto kritéria nebude fond financovať v členskom štáte žiadne nové projekty ani nové etapy projektov v prípade, že Rada kvalifikovanou väčšinou na základe odporúčania Komisie rozhodne, že členský štát nedodržiaval Pakt stability a rastu; keďže ustanovenia o urýchlení a objasnení postupu pri nadmernom schodku, ktorých cieľom je zabrzdiť nadmerné všeobecné štátne schodky a, pokiaľ sa vyskytnú, prispieť k zjednaniu okamžitej nápravy, boli prijaté v nariadení Rady (ES) č. 1467/97 ( 5 ); ▼B keďže druhý pododsek článku 130d zmluvy stanovuje, že Rada má zriadiť Kohézny fond do 31. decembra 1993, aby sa zabezpečil finančný príspevok projektom v oblastiach životného prostredia a transeurópskych sietí v oblasti dopravnej infraštruktúry; keďže článok 129c ods. 1 zmluvy stanovuje, že spoločenstvo môže prispievať prostredníctvom Kohézneho fondu k financovaniu špecifických projektov v členských štátoch v oblasti dopravnej infraštruktúry, pričom sa zohľadní potenciálna ekonomická realizovateľnosť projektov; keďže projekty financované fondom by mali tvoriť časť transeurópskej siete, usmernenia prijaté Radou vrátane tých, na ktoré sa vzťahujú plány pre transeurópske siete schválené Radou alebo navrhnuté Komisiou pred nadobudnutím účinnosti Zmluvy o založení Európskej únie; keďže však ostatné projekty v oblasti dopravnej infraštruktúry, ktoré prispievajú k dosiahnutiu cieľov článku 129b zmluvy, je možné financovať až vtedy, keď Rada prijme primerané usmernenia; keďže článok 130r zmluvy definuje ciele a princípy spoločenstva v oblasti životného prostredia; keďže spoločenstvo môže prispievať prostredníctvom kohézneho fondu na aktivity navrhnuté na dosiahnutie týchto cieľov; keďže v súlade s článkom 130s ods. 5 zmluvy a bez toho, aby bol dotknutý princíp, že by mal platiť znečisťovateľ, môže Rada rozhodnúť o finančnej pomoci z Kohézneho fondu, ak opatrenie vychádzajúce z odseku 1 tohto článku zahrňuje náklady, o ktorých platí, že sú neprimerané pre verejné orgány členského štátu; keďže princípy a ciele udržateľného rozvoja sú stanovené v programe spoločenstva o politike a opatreniach v oblasti životného prostredia a udržateľného rozvoja, ako je uvedený vo rezolúcii Rady z 1. februára 1993 ( 6 ); keďže sa musí dosiahnuť primeraná rovnováha medzi financovaním projektov dopravnej infraštruktúry a financovaním environmentálnych projektov; keďže Zelená kniha Komisie o dopade dopravy na životné prostredie opakovane uvádza potrebu väčšmi rozvinúť environmentálne vhodný dopravný systém, ktorý zohľadní potreby udržateľného rozvoja členských štátov; keďže akékoľvek výpočty nákladov projektov dopravnej infraštruktúry musia zahrňovať environmentálne náklady; keďže vzhľadom na záväzok členských štátov neznižovať svoje investičné úsilia v oblastiach ochrany životného prostredia a dopravnej infraštruktúry sa zásada dodatočnosti v zmysle článku 9 nariadenia Rady (EHS) č. 4253/88 z 19. decembra 1988 na vykonanie nariadenia (EHS) č. 2052/88 v súvislosti s koordináciou činností rozličných štrukturálnych fondov navzájom a s operáciami Európskej investičnej banky a inými existujúcimi finančnými nástrojmi ( 7 ) neuplatní na kohézny fond; keďže v súlade s článkom 198e zmluvy má Európska investičná banka (EIB) umožniť financovanie investícií v spojitosti s podporou iných finančných inštitúcií spoločenstva; keďže je potrebné koordinovať opatrenia prijaté v oblasti životného prostredia a transeurópskych sietí dopravnej infraštruktúry prostredníctvom Kohézneho fondu, Štrukturálneho fondu, EIB a iných finančných nástrojov, aby sa podporila účinnosť podpory spoločenstva; keďže Komisia najmä vzhľadom na pomoc členským štátom pri príprave ich projektov by mala byť schopná zabezpečiť, že akákoľvek potrebná technická pomoc im bude k dispozícii, najmä, aby sa prispelo k príprave, vykonaniu, monitorovaniu a vyhodnoteniu projektov; keďže najmä, aby sa zabezpečila hodnota za peniaze, by malo záväzku o zdrojoch spoločenstva predchádzať dôkladné vyhodnotenie, aby sa zabezpečilo, že poskytnú hospodársko-sociálne výhody v súlade s použitými zdrojmi; keďže pomoc kohézneho fondu musí byť v súlade s politikou spoločenstva, vrátane ochrany životného prostredia, dopravy, transeurópskych sietí, hospodárskej súťaže a uzatvárania verejných zmlúv; keďže ochrana životného prostredia zahrňuje posúdenie dopadu na životné prostredie; keďže by malo existovať ustanovenie pre smerné prideľovanie globálnych zdrojov dostupných pre záväzok medzi členskými štátmi, aby sa umožnila príprava projektov; ▼M1 keďže podľa všeobecnej zásady o znižovaní na základe schopnosti daného členského štátu absorbovať pomoc, by sa mali obmedzovať celkové ročné príjmy členských štátov z Kohézneho fondu prideľované podľa tohto nariadenia v kombinácii s pomocou poskytovanou zo štrukturálnych fondov; ▼M1 keďže v súvislosti s plnením podmienok hospodárskej konvergencie stanovenej v článku 104 zmluvy a v súvislosti s nutnosťou riadneho hospodárenia so štátnym schodkom by malo byť zavedené ustanovenie o forme podmienenosti pri poskytovaní finančnej pomoci; keďže je v tejto súvislosti nutné rovnako hodnotiť plnenie záväzkov vyplývajúcich zo zmluvy s patričným zohľadnením usmernení prijatých v rezolúcii Európskej rady zo 17. júna 1997 o Pakte stability a rastu ( 8 ) a keďže pojem nadmerného schodku je potrebné vykladať vo svetle tejto rezolúcie; keďže makroekonomická podmienenosť by sa mala stanoviť pre každý účastnícky členský štát s ohľadom na zodpovednosť daného členského štátu v súvislosti so stabilitou eura; ▼B keďže je potrebné vzhľadom na požiadavky hospodárskej a sociálnej súdržnosti, aby sa poskytovala vysoká miera pomoci; keďže, aby sa umožnila správa pomoci z fondu, malo by existovať ustanovenie o identifikovaní fáz projektov, ktoré je možné technicky a finančne považovať za oddelené, a prípadne o zoskupovaní projektov; keďže by malo byť možné vybrať si pomoc z fondu na ročné splátky alebo na celý projekt; a keďže v súlade s princípom určeným na zasadnutí Európskej rady v Edinburghu 11. a 12. decembra 1992 by platobné splátky po počiatočnom preddavku mali byť úzko a transparentne spojené s pokrokom smerujúcim k dokončeniu projektov; keďže by sa mali stanoviť príslušné právomoci a zodpovednosti členských štátov a Komisie ohľadne finančnej kontroly nad operáciami fondu; keďže v záujme riadnej správy kohézneho fondu by sa mali vypracovať účinné metódy vyhodnocovania, monitorovania a kontroly operácií spoločenstva, pričom by sa špecifikovali zásady vyhodnocovania monitorovania, definovania podstaty monitorovania a pravidlá riadenia monitorovania, a určili opatrenia, ktoré je nutné prijať ako reakciu na nesúlad s predpismi alebo neplnenie niektorej z podmienok stanovených pri schválení pomoci tohto fondu; keďže by sa primerané informácie okrem iného mali poskytovať vo forme ročnej správy; keďže by sa malo stanoviť, že pomoc spoločenstva z kohézneho fondu sa primerane zverejní; keďže pri uverejnení oznámenia o vyhlásení verejného obstarávania, ktoré sa týka projektov, ktoré dostanú pomoc z fondu, v Úradnom vestníku Európskych spoločenstiev by sa mala uviesť táto pomoc; keďže, aby sa umožnilo uplatnenie tohto nariadenia, v prílohe II by sa mali definovať vykonávajúce ustanovenia; keďže, aby sa zabezpečila potrebná pružnosť pri ich uplatňovaní, Rada by mala byť schopná, ak tak bude potrebné, vzhľadom na získané skúsenosti, na návrh Komisie kvalifikovanou väčšinou zmeniť a doplniť tieto ustanovenia; keďže by toto nariadenie malo bez prerušenia nahradiť nariadenie Rady (EHS) č. 792/93 z 30. marca 1993, ktorým sa zriaďuje finančný nástroj súdržnosti ( 9 ), PRIJALA TOTO NARIADENIE:







Článok 1

Definícia a cieľ

1. Týmto sa zriaďuje Kohézny fond, ďalej len „fond“.

2. Fond prispieva k posilneniu hospodárskej a sociálnej súdržnosti spoločenstva a pôsobí podľa ustanovení uvedených v tomto nariadení.

3. Fond môže prispievať k financovaniu:

— projektov alebo

— fáz projektov, ktoré sú technicky a finančne nezávislé, alebo

— skupín projektov spojených viditeľnou stratégiou, ktoré tvoria súvislý celok.

Článok 2

Rozsah pôsobnosti

1. Fond poskytuje finančné príspevky na projekty, ktoré prispievajú k dosiahnutiu cieľov zakotvených v Zmluve o založení Európskej únie, v oblastiach životného prostredia a transeurópskych sietí dopravnej infraštruktúry v členských štátoch s hrubým domácim produktom (HNP) na obyvateľa meraným v paritách kúpnej sily nižším ako 90 % priemeru spoločenstva, a ktoré majú program vedúci k splneniu podmienok hospodárskeho zbližovania uvedeného v článku 104c zmluvy.

2. Až do konca roka 1999 majú nárok na pomoc z fondu iba štyri členské štáty, ktoré v súčasnosti spĺňajú kritérium týkajúce sa HNP na obyvateľa uvedeného v odseku 1. Týmito členskými štátmi sú Grécko, Španielsko, Írsko a Portugalsko.

3. Pokiaľ ide o kritérium HNP uvedené v odseku 1, členské štáty uvedené v odseku 2 budú mať naďalej nárok na pomoc z fondu, ak po strednodobom prehodnotení v roku 1996 ich HNP zostane pod 90 % priemeru spoločenstva. Ktorýkoľvek oprávnený členský štát, ktorého HNP v tom čase presiahne prah 90 %, stratí svoje nárok na pomoc z fondu pre nové projekty, alebo v prípade dôležitých projektov rozdelených na niekoľko technicky a finančne oddelených fáz na nové fázy projektu.

▼M1

4. Na to, aby boli členské štáty spôsobilé ako príjemcovia pomoci z fondu od 1. januára 2000, musia zaviesť program podľa ustanovení článkov 3 a 7 nariadenia Rady (ES) č. 1466/97 ( 10 ).

Štyri členské štáty spĺňajúce kritériá HNP podľa odseku 1 sú Španielsko, Grécko, Portugalsko a Írsko.

Ako je stanovené v odseku 3, do konca roku 2003 je nutné vykonať preskúmanie v polovici obdobia, a to na základe HNP na obyvateľa podľa údajov Spoločenstva pre obdobie rokov 2000 – 2002.

▼A1

5. Odo dňa pristúpenia do 31. decembra 2006 môžu dostávať podporu z fondu aj Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko.

6. Na účely tohto nariadenia sa HDP rozumie HND príslušného roka v trhových cenách, ako ho stanovila Komisia uplatnením ESHÚ 95 v súlade s nariadením (ES) č. 2223/96.

▼B

Článok 3

Oprávnené opatrenia

1. Fond môže poskytnúť pomoc pre:

— environmentálne projekty, ktoré prispievajú k dosiahnutiu cieľov článku 130r zmluvy, vrátane projektov vyplývajúcich z opatrení prijatých podľa článku 130s zmluvy a najmä projektov v súlade s prioritami uvedenými v environmentálnej politike spoločenstva podľa ►M1 ————— ◄ programu politiky a opatrení v oblasti životného prostredia a udržateľného rozvoja,

▼M1

— projekty dopravnej infraštruktúry všeobecného záujmu podporované členskými štátmi, ktoré spadajú do rámca usmernení o rozvoji transeurópskej dopravnej siete prijatých v rozhodnutí Európskeho parlamentu a Rady č. 1692/96/ES z 23. júla 1996 ( 11 ).

▼B

2. Pomoc možno tiež udeliť pre:

— predbežné štúdie, ktoré sa týkajú oprávnených projektov, vrátane tých štúdií, ktoré sú potrebné na ich vykonanie,

— ►M1 opatrenia technickej podpory, vrátane propagačných a informačných akcií, najmä: ◄ — a) horizontálne opatrenia, ako napríklad porovnávacie štúdie na posúdenie účinkov pomoci spoločenstva; b) opatrenia a štúdie, ktoré prispievajú k vyhodnoteniu, monitorovaniu ►M1 , dozoru ◄ a posúdeniu projektov a k posilneniu a zabezpečeniu koordinácie a vzájomnému súladu projektov, najmä ich súladu s ostatnými politikami spoločenstva; c) opatrenia a štúdie, ktoré napomáhajú k vykonaniu potrebných úprav pri realizácii projektov.

Článok 4

Finančné zdroje

Na obdobie rokov 1993 až 1999 sa celkové dostupné zdroje pre záväzok fondu podľa tohto nariadenia a nariadenia (EHS) č. 792/93, ako je stanovené v medzinštitucionálnej dohode z 23. októbra 1993, rovnajú 15 150 miliónom ECU pri cenách roku 1992.

Finančné výhľady stanovené pre vyhradené prostriedky pre každý rok tohto obdobia podľa tohto nariadenia uvedeného v prvom odseku sú:

1993 : 1 500 miliónov ECU,

1994 : 1 750 miliónov ECU,

1995 : 2 000 miliónov ECU,

1996 : 2 250 miliónov ECU,

1997 : 2 500 miliónov ECU,

1998 : 2 550 miliónov ECU,

1999 : 2 600 miliónov ECU.

▼A1

Od 1. januára 2000 predstavujú celkové zdroje vyhradené pre Grécko, Španielsko, Portugalsko a Írsko na obdobie rokov 2000 až 2006 18 miliárd EUR v cenách roku 1999.

▼M1

Vyhradené prostriedky v jednotlivých rokoch tohto obdobia sú:

2000 : 2615 miliárd EUR,

2001 : 2615 miliárd EUR,

2002 : 2615 miliárd EUR,

2003 : 2615 miliárd EUR,

2004 : 2515 miliárd EUR,

2005 : 2515 miliárd EUR,

2006 : 2510 miliárd EUR.

▼A1

Celkové zdroje vyhradené pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko na obdobie odo dňa pristúpenia do roku 2006 predstavujú 7,5905 miliárd EUR v cenách roku 1999.

Vyhradené prostriedky na jednotlivé roky tohto obdobia predstavujú:

— 2004: 2,6168 miliárd EUR,

— 2005: 2,1517 miliárd EUR,

— 2006: 2,8220 miliárd EUR.

▼M1

V prípade, že členský štát prestane byť spôsobilým využívať fond, prostriedky určené pre Kohézny fond sa zodpovedajúco znížia.

▼M1

Článok 5

Predbežné vyhradenie prostriedkov

Na základe presných a objektívnych kritérií, najmä počtu obyvateľov, HNP na obyvateľa a s ohľadom na zvýšenie vnútroštátnej prosperity, ktorá sa dosiahla v predchádzajúcom období, ako aj s ohľadom na rozlohu, je nutné prideliť celkové prostriedky fondu; pritom je nutné vziať do úvahy aj ďalšie sociálno-ekonomické činitele, ako napr. nedostatočnú dopravnú infraštruktúru.

V prílohe I je uvedené predbežné vyhradenie celkových prostriedkov vyplývajúce z použitia vyššie uvedených kritérií.

Celkové ročné príjmy z Kohézneho fondu na základe tohto nariadenia by nemali v spojení s pomocou poskytnutou zo štrukturálnych fondov prekročiť 4 % HDP štátu.

Článok 6

Podmienená pomoc

1. Fond nebude v členskom štáte financovať žiadne nové projekty alebo v prípade dôležitých projektov žiadne nové etapy projektov, pokiaľ Rada rozhodnutím kvalifikovanej väčšiny na základe odporúčaní Komisie nestanoví, že pri uplatnení tohto nariadenia členský štát nevykonal program uvedený v článku 2 ods. 4 tak, aby sa zabránilo nadmernému štátnemu schodku.

Pozastavenie financovania sa skončí, keď Rada na základe rovnakých podmienok stanoví, že príslušný členský štát urobil opatrenia na vykonávanie tohto programu tak, aby zabránil nadmernému štátnemu schodku.

2. Vo výnimočných prípadoch, keď projekty priamo vykonáva viac ako jeden členský štát, môže Rada kvalifikovanou väčšinou na základe odporúčania Komisie odložiť pozastavenie financovania.

▼B

Článok 7

Miera pomoci

1. Miera pomoci spoločenstva udelenej fondom je 80 % až 85 % verejných alebo rovnocenných výdavkov vrátane výdavkov subjektov, ktoré možno na základe správneho alebo právneho rámca ich činnosti považovať za rovnocenné verejným orgánom.

▼M1

Od 1. januára 2000 však možno túto výšku znížiť, s cieľom zohľadniť v spolupráci s dotyčným členským štátom odhadované príjmy z projektov a uplatnenie zásady „znečisťovateľ platí“.

▼M1

Na účely dosiahnutia tohto cieľa musí Komisia podporovať úsilie oprávnených členských štátov o čo najvyšší pákový účinok prostriedkov fondu tým, že bude podporovať väčšie využitie súkromných zdrojov financovania.

▼B

2. Ak je pomoc udelená projektu, ktorý dosahuje príjmy, čiastku ►M1 ————— ◄ pomoci z fondu, stanoví Komisia v úzkej spolupráci s oprávneným členským štátom, pričom zohľadní príjem, ak predstavuje podstatný čistý príjem pre podporovateľov.

„Projekt, ktorý dosahuje príjmy“ sú:

— infraštruktúry, ktorých používanie zahrňuje poplatky, ktoré znášajú priamo užívatelia,

— výnosné investície v oblasti životného prostredia.

3. Oprávnené členské štáty môžu predložiť návrhy na prípravné štúdie a opatrenia technickej podpory.

4. Predbežné štúdie a opatrenia technickej podpory vrátane tých, ktoré boli vykonané na podnet Komisie, je možné výnimočne financovať s mierou 100 % celkových nákladov.

Celkové náklady vynaložené podľa tohto odseku nesmú presahovať 0,5 % celkových vyhradených prostriedkov fondu.

Článok 8

Koordinácia a zlučiteľnosť s politikou spoločenstva

1. Projekty financované fondom musia byť v súlade s ustanoveniami zmlúv, s nástrojmi prijatými podľa týchto zmlúv a s politikami spoločenstva vrátane tých, ktoré sa týkajú ochrany životného prostredia, dopravy, transeurópskych sietí, hospodárskej súťaže a uzavierania verejných zmlúv.

2. Komisia zabezpečí koordináciu a zlučiteľnosť medzi projektmi uskutočňovanými podľa tohto nariadenia a opatreniami vykonanými s príspevkami z rozpočtu spoločenstva, Európskej investičnej banky (EIB) a ostatných finančných nástrojov spoločenstva.

Článok 9

Kumulácia a prekrývanie

1. Žiadna nákladová položka nesmie využívať fond a súčasne aj Európsky poľnohospodársky usmerňovací a záručný fond, Európsky sociálny fond, Európsky fond pre regionálny rozvoj alebo iné finančné nástroje usmerňovania rybolovu.

2. Kumulácia pomoci fondu a inej pomoci spoločenstva pre projekt nesmie presahovať 90 % celkových nákladov, ktoré sa vzťahujú na tento projekt.

Článok 10

Schvaľovanie projektov

1. Projekty, ktoré má financovať fond, musí prijať Komisia v súlade s oprávneným členským štátom.

2. Medzi projektmi v oblasti životného prostredia a projektmi týkajúcimi sa dopravnej infraštruktúry musí vládnuť primeraná rovnováha. Táto rovnováha musí zohľadniť článok 130s ods. 5 zmluvy.

3. Žiadosti o pomoc pre projekty podľa článku 3 ods. 1 predkladá oprávnený členský štát. Projekty vrátane skupín súvisiacich projektov musia mať dostatočný rozsah, aby mali významný dopad v oblasti ochrany životného prostredia alebo pri zlepšení transeurópskych sietí dopravnej infraštruktúry. V každom prípade celkové náklady projektov alebo skupín projektov nesmú byť v zásade nižšie ako 10 miliónov ►M1 EUR ◄ . Projekty alebo skupiny projektov s nákladmi, ktoré nedosahujú túto hranicu, možno schváliť v riadne odôvodnených prípadoch.

4. Žiadosti musia obsahovať tieto údaje: subjekt zodpovedný za vykonanie, povaha investícií a ich opis, náklady a umiestnenie vrátane — ak je tak vhodné — označenia projektov spoločného záujmu umiestnených na tej istej dopravnej osi, časový rozvrh realizácie prác, analýza nákladov a prínosov vrátane priamych a nepriamych účinkov na zamestnanosť, údaje, ktoré umožňujú odhadnúť ►M1 ————— ◄ dopad na životné prostredie, informácie o verejných zmluvách, plán financovania vrátane, ak je tak vhodné, informácií o hospodárskej rentabilite projektu, a celkový finančný príspevok, ktorý sa členský štát snaží získať z fondu a akéhokoľvek iného zdroja spoločenstva.

Musia tiež obsahovať všetky potrebné údaje, ktoré poskytujú požadovaný dôkaz, že projekty sú v súlade s nariadením a s kritériami uvedenými v odseku 5 a najmä, že z nich vyplývajú strednodobé hospodárske a sociálne výhody primerané vynaloženým zdrojom.

5. Aby sa zabezpečila vysoká kvalita projektov, uplatnia sa tieto kritériá:

— ich strednodobé ekonomické a sociálne výhody, ktoré musia zodpovedať výške použitých zdrojov; posúdenie sa musí vykonať na základe analýzy nákladov a prínosov,

— priority stanovené oprávnenými členskými štátmi,

— prínos, ktorý projekty môžu predstavovať pre vykonávanie politiky spoločenstva týkajúcej sa životného prostredia ►M1 vrátane zásady ◄ a transeurópskych sietí,

— súlad projektov s politikou spoločenstva a ich súlad s ostatnými štrukturálnymi opatreniami spoločenstva,

— vytvorenie primeranej rovnováhy medzi oblasťami životného prostredia a dopravnej infraštruktúry.

6. Pokiaľ v článku 6 nie je ustanovené inak, a s ohľadom na dostupnosť vyhradených prostriedkov Komisia rozhodne o pridelení pomoci z fondu, ak sú splnené požiadavky tohto článku, spravidla do troch mesiacov po doručení žiadosti. V rozhodnutí schvaľujúcom projekty, fázy projektov alebo skupiny súvisiacich projektov Komisia určí čiastku finančnej podpory a stanoví plán financovania spolu so všetkými ustanoveniami a podmienkami potrebnými na vykonanie projektov.

7. Dôležité prvky rozhodnutí Komisie sa uverejnia v Úradnom vestníku Európskych spoločenstiev.

Článok 11

Finančné ustanovenia

1. Vyhradené prostriedky zahrnuté v rozpočte sa pridelia na základe rozhodnutí, ktoré schvaľujú dané opatrenia v súlade s článkom 10.

2. Pomoc pre projekty uvedené v článku 3 ods. 1 sa zvyčajne vyčleňuje v ročných splátkach. Avšak v odôvodnených prípadoch sa Komisia môže pri rozhodnutí o udelení pomoci vyhradiť prostriedky vo výške celkovej čiastky pomoci.

3. Výdaje v zmysle článku 7 ods. 1 sa nepovažujú za oprávnené na pomoc z fondu, ak vznikli oprávnenému členského štátu pred dátumom doručenia príslušnej žiadosti Komisii.

▼A1

Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko sa náklady v zmysle článku 7 ods. 1 považujú za oprávnené na pomoc z fondu, iba ak vznikli po 1. januári 2004 a ak boli splnené všetky požiadavky podľa tohto nariadenia.

▼B

4. Platby uskutočnené po počiatočnom preddavku musia úzko a prehľadne súvisieť s pokrokom dosiahnutým pri realizácii projektov.

5. Platby sa vykonávajú v ►M1 eurách ◄ a spravujú sa osobitnými ustanoveniami uvedenými v prílohe II.

Článok 12

Finančné kontroly

▼M1

1. Bez toho, aby bola dotknutá zodpovednosť Komisie za vykonávanie všeobecného rozpočtu Európskych spoločenstiev, členské štáty prevezmú zodpovednosť za finančnú kontrolu pomoci v prvom stupni. Na tento účel prijmú najmä tieto opatrenia:

a) overia, či boli stanovené správne a kontrolné mechanizmy a či sú vykonávané tak, aby zabezpečili účinné a správne využitie fondov Spoločenstva;

b) poskytnú Komisii opis týchto mechanizmov;

c) zabezpečia, že projekty budú riadené v súlade so všetkými uplatniteľnými predpismi Spoločenstva a že prostriedky, ktoré dostanú k dispozícii, budú využité podľa zásad riadnej finančnej správy;

d) potvrdia, že vyhlásenia o výdavkoch predložené Komisii sú presné a zaručia, že vychádzajú z účtovných systémov, ktoré sú založené na overiteľných podkladoch;

e) predchádzajú nezrovnalostiam, zisťujú a oznamujú ich Komisii podľa pravidiel a Komisiu priebežne informujú o postupe správnych a súdnych konaní. V tejto súvislosti prijmú členské štáty a Komisia nevyhnutné kroky, aby zabezpečili, že vymenované informácie zostanú dôverné;

f) potom, čo sa ukončí jednotlivý projekt, časť projektu alebo skupina projektov, predložia Komisii vyhlásenie vystavené osobou alebo útvarom vykonávajúcim funkciu nezávislú od určeného orgánu. Vo vyhlásení je nutné zhrnúť závery kontrol uskutočnených v predchádzajúcich rokoch a zhodnotiť platnosť žiadosti o platbu konečného zostatku, ako aj zákonnosť a správnosť výdavkov obsiahnutých v konečnom potvrdení. Pokiaľ to členské štáty považujú za nevyhnutné, pripoja k tomuto vyhláseniu svoje vlastné stanovisko;

g) zabezpečujú v spolupráci s Komisiou, aby prostriedky Spoločenstva boli využité v súlade so zásadami riadnej správy finančných prostriedkov;

h) získavajú späť čiastky, o ktoré prišli následkom zistených nezrovnalostí a, ak je to vhodné, uplatnia úrok z omeškania.

2. Komisia v rámci svojej zodpovednosti za vykonávanie rozpočtu Spoločenstva zabezpečí, aby členské štáty disponovali hladko fungujúcimi systémami riadenia a kontroly, aby sa prostriedky Spoločenstva využívali účinne a správne.

Na tento účel, bez toho, aby tým boli dotknuté kontroly vykonávané členskými štátmi v súlade so zákonmi, inými právnymi predpismi a správnymi opatreniami, úradníci alebo zamestnanci Komisie môžu vykonávať, na základe mechanizmov dohodnutých s členským štátom v rámci spolupráce opísanej v článku G ods. 1 prílohy II, kontroly na mieste, vrátane kontrol vzoriek, projektov financovaných fondom a rovnako kontroly systémov riadenia a kontroly s oznámením najmenej jeden pracovný deň vopred. Na účel získania potrebnej pomoci Komisia o tom vopred informuje príslušný členský štát. Týchto kontrol sa môžu zúčastniť úradníci alebo zamestnanci dotknutého členského štátu.

Komisia môže požadovať od príslušného členského štátu, aby vykonal kontroly na mieste a zistil súlad jednej alebo viacerých operácií s právnymi predpismi. Úradníci alebo zamestnanci Komisie sa môžu zúčastniť týchto kontrol.

▼B

3. Členské štáty Komisii sprostredkujú všetky vnútroštátne kontrolné správy o daných projektoch.

▼M1 —————

▼B

►M1 4. ◄ Komisia hneď po nadobudnutí účinnosti tohto nariadenia prijme podrobné pravidlá o uplatňovaní tohto článku a informuje o tom Európsky parlament.

Článok 13

Posudzovanie, monitorovanie a vyhodnocovanie

1. Členské štáty a Komisia zabezpečia, aby sa vykonanie projektov podľa tohto nariadenia účinne monitorovalo a vyhodnocovalo. Projekty sa musia upravovať na základe výsledkov monitorovania a vyhodnocovania.

2. Aby sa zabezpečila účinnosť pomoci spoločenstva, Komisia a oprávnené členské štáty, prípadne v spolupráci s EIB, uskutočnia systematické posúdenie a vyhodnotenie projektov.

3. Po doručení žiadosti o pomoc a pred schválením projektu Komisia dôkladne posúdi súlad s kritériami uvedenými v článku 10 ods. 5 Komisia prizve EIB, aby podľa potreby prispela k posúdeniu projektov.

4. Počas realizácie projektov a po ich dokončení Komisia a oprávnené členské štáty vyhodnotia spôsob, akým sa uskutočnili a potenciálny a skutočný dopad ich realizácie, aby sa posúdilo, či sa pôvodné ciele môžu dosiahnuť alebo či sa dosiahli. Toto vyhodnotenie sa okrem iného týka environmentálnych dopadov projektov v súlade s existujúcimi pravidlami spoločenstva.

5. Pri preverovaní jednotlivých žiadostí o pomoc Komisia zohľadní zistenia posúdenia a vyhodnotenia vykonaného v súlade s týmto článkom.

6. Podrobné pravidlá monitorovania a vyhodnocovania, ako sú určené v odseku 4, sa stanovia v rozhodnutiach schvaľujúcich projekty.

Článok 14

Informovanie a publicita

1. Komisia predloží výročnú správu o činnostiach fondu na účely preskúmania a svoje stanovisko Európskemu parlamentu, Rade, Hospodárskemu a sociálnemu výboru a Výboru regiónov.

Európsky parlament čo najskôr vyjadrí svoje stanovisko k správe. Komisia predloží správu o tom, ako uplatnila pripomienky uvedené v stanovisku Európskeho parlamentu.

Komisia zabezpečí, aby členské štáty boli informované o činnostiach fondu.

2. Členské štáty zodpovedné za vykonanie opatrení, ktoré dostávajú finančný príspevok z fondu, zabezpečia, aby sa opatrenie príslušne zverejnilo s cieľom:

— informovať širokú verejnosť o úlohe, ktorú spoločenstvo zohráva pri danom opatrení,

— informovať potenciálnych príjemcov a profesijné organizácie o možnostiach, ktoré opatrenie poskytne.

Členské štáty najmä zabezpečia, aby sa postavili zreteľne viditeľné oznamovacie tabule, kde sa znázornia percentá celkových nákladov daného projektu, ktoré financuje spoločenstvo, spolu so znakom spoločenstva, a aby zástupcovia inštitúcií spoločenstva boli primerane zahrnutí do najdôležitejších verejných podujatí spojených s fondom.

Členské štáty informujú Komisiu o opatreniach, ktoré prijali podľa tohto odseku.

3. Komisia bezodkladne po nadobudnutí účinnosti tohto nariadenia prijme podrobné pravidlá pre informovanie a publicitu, oznámi ich Európskemu parlamentu a uverejní ich v Úradnom vestníku Európskych spoločenstiev.

Článok 15

Vykonávanie

Ustanovenia na vykonanie tohto nariadenia sú uvedené v prílohe II k tomuto nariadeniu.

Článok 16

Záverečné a prechodné ustanovenia

1. Rada na návrh Komisie v súlade s postupom uvedeným v článku 130d zmluvy preskúma toto nariadenie opäť ►M1 najneskôr do 31. decembra 2006 ◄ .

2. Toto nariadenie dňom nadobudnutia účinnosti nahradí nariadenie (EHS) č. 792/93.

3. Týmto nariadením nie je dotknuté pokračovanie opatrení, ktoré Komisia schválila na základe ustanovení nariadenia (EHS) č. 792/93 uplatniteľných pred nadobudnutím účinnosti tohto nariadenia, ktoré sa následne uplatní na tieto opatrenia.

4. Žiadosti predložené v rámci nariadenia (EHS) č. 792/93 pred nadobudnutím účinnosti tohto nariadenia zostávajú platné, ak takéto žiadosti boli doplnené, ak je potrebné tak, aby boli v súlade s požiadavkami tohto nariadenia, do dvoch mesiacov po nadobudnutí účinnosti tohto nariadenia.

▼A1

Článok 16a

Osobitné ustanovenia pre obdobie po pristúpení nového členského štátu, ktorý poberal predvstupovú pomoc v rámci Nástroja štrukturálnych politík pre predvstupové obdobie (ISPA), k Európskej únii

1. Opatrenia, ktoré boli ku dňu pristúpenia Českej republiky, Estónska, Lotyšska, Litvy, Maďarska, Poľska, Slovinska a Slovenska predmetom rozhodnutia Komisie o pomoci podľa nariadenia (ES) č. 1267/99 o vytvorení Nástroja štrukturálnych politík pre predvstupové obdobie ( 12 ) a ktorých vykonanie nebolo do tohto dátumu ukončené, sa považujú za schválené podľa tohto nariadenia. Pokiaľ v odsekoch 2 až 5 nie je ustanovené inak, uplatnia sa na tieto opatrenia ustanovenia, ktorými sa spravujú opatrenia schválené podľa tohto nariadenia.

2. Každé verejné obstarávanie vzťahujúce sa na opatrenie uvedené v odseku 1, ktoré bolo ku dňu pristúpenia predmetom výzvy na predloženie ponúk uverejnenej v Úradnom vestníku Európskej únie, sa vykoná v súlade s pravidlami stanovenými v tejto výzve na predloženie ponúk. Ustanovenia článku 165 nariadenia Rady (ES, Euratom) č. 1605/2002 o rozpočtovom nariadení pre všeobecný rozpočet Európskych spoločenstiev sa neuplatnia ( 13 ).

Každé verejné obstarávanie vzťahujúce sa na opatrenie uvedené v odseku 1, ktoré ešte nebolo predmetom výzvy na predloženie ponúk uverejnenej v Úradnom vestníku Európskej únie, sa spravuje ustanoveniami článku 8.

3. Komisia môže v riadne odôvodnených prípadoch na návrh dotknutého členského štátu a len vo vzťahu k splátkam, ktoré ešte majú byť viazané v rámci všeobecného rozpočtu, rozhodnúť o zmene pomoci spoločenstve, ktorá má byť poskytnutá, pričom zohľadní kritériá stanovené v článku 7. Zmeny pomoci spoločenstva sa nesmú dotýkať tej časti opatrenia, ktorá je už pokrytá úverom EIB, Európskej banky pre obnovu a rozvoj alebo inej medzinárodnej finančnej inštitúcie.

Platby vykonané Komisiou podľa opatrenia uvedeného v odseku 1 budú priradené v prvom rade najstaršiemu otvorenému vyhradeniu prostriedkov podľa nariadenia (ES) č. 1267/1999, potom podľa tohto nariadenia.

4. Na opatrenia uvedené v odseku 1 sa naďalej vzťahujú pravidlá oprávnenosti nákladov podľa nariadenia (ES) č. 1267/1999 s výnimkou riadne odôvodnených prípadov, o ktorých na návrh dotknutého členského štátu rozhodne Komisia.

5. Komisia môže vo výnimočných a riadne odôvodnených prípadoch rozhodnúť, že povolí výnimky z pravidiel, ktoré sa podľa tohto nariadenia uplatňujú na opatrenia uvedené v odseku 1.

▼B

Článok 17

Nadobudnutie účinnosti

Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.

Toto nariadenie je záväzné vo svojej celistvosti a priamo uplatniteľné vo všetkých členských štátoch.

▼A1









PRÍLOHA I

Predbežné rozdelenie celkových zdrojov Kohézneho fondu medzi oprávnené členské štáty podľa tretieho odseku článku 4:

— Grécko: 16 % až 18 % celkovej sumy,

— Španielsko: 61 % až 63,5 % celkovej sumy,

— Írsko: 2 % až 6 % celkovej sumy,

— Portugalsko: 16 % až 18 % celkovej sumy,

Predbežné rozdelenie celkových zdrojov Kohézneho fondu medzi oprávnené členské štáty podľa piateho odseku článku 4:

— Česká republika: 9,76 % až 12,28 % celkovej sumy,

— Estónsko: 2,88 % až 4,39 % celkovej sumy,

— Cyprus: 0,43 % až 0,84 % celkovej sumy,

— Lotyšsko: 5,07 % až 7,08 % celkovej sumy,

— Litva: 6,15 % až 8,17 % celkovej sumy,

— Maďarsko: 11,58 % až 14,61 % celkovej sumy,

— Malta: 0,16 % až 0,36 % celkovej sumy,

— Poľsko: 45,65 % až 52,72 % celkovej sumy,

— Slovinsko: 1,72 % až 2,73 % celkovej sumy,

— Slovensko: 5,71 % až 7,72 % celkovej sumy.

▼B









PRÍLOHA II

VYKONÁVACIE USTANOVENIA

▼M2

Článok A

Určenie projektov, fáz alebo skupín projektov

1. Po dohode s oprávneným členským štátom môže Komisia zoskupovať projekty a určovať technicky a finančne samostatné fázy projektu na účely poskytovania pomoci.

2. Na účely tohto nariadenia sa uplatnia tieto definície:

a) „projekt“ znamená ekonomicky nedeliteľný celok prác spĺňajúcich vymedzenú technickú funkciu s jasne stanovenými cieľmi, z ktorých možno usúdiť, či projekt spĺňa kritériá ustanovené v prvej zarážke článku 10 ods. 5;

b) „technicky a finančne samostatná fáza“ je fázou, ktorú možno označiť za operačnú.

3. Fáza môže zahŕňať i predbežné štúdie, štúdie uskutočniteľnosti a technické štúdie, ktoré sú potrebné na realizáciu projektu.

4. Na splnenie kritéria uvedeného v článku 1 ods. 3 tretej zarážke možno zoskupovať projekty spĺňajúce tieto podmienky:

a) projekty sa musia nachádzať v tej istej oblasti alebo na tej istej dopravnej osi;

b) projekty musia byť realizované podľa celkového plánu pre danú oblasť alebo dopravnú os s jasne definovanými cieľmi podľa článku 1 ods. 3;

c) dohľad nad projektmi musí mať subjekt, ktorý zodpovedá za koordináciu a monitorovanie skupiny projektov v prípade, ak projekty realizujú rozličné príslušné orgány.

▼B

Článok B

Predbežné vyhodnotenie

1. Komisia preskúma žiadosti o pomoc, najmä aby overila, či sú administratívne a finančné mechanizmy primerané na účinnú realizáciu projektu.

2. Podľa článku 13 ods. 3 Komisia vyhodnotí projekty, aby určila ich očakávaný dopad z hľadiska cieľov fondu kvantifikovaných vhodnými ukazovateľmi.

Oprávnené členské štáty poskytnú všetky potrebné informácie podľa článku 10 ods. 4 vrátane výsledkov štúdií uskutočniteľnosti a predbežných hodnotení. Aby bolo toto hodnotenie čo najefektívnejšie, členské štáty musia rovnako poskytovať výsledky posudzovania vplyvu na životné prostredie v súlade správnymi predpismi Spoločenstva i to, či tieto výsledky zodpovedajú celkovej stratégii v oblasti ochrany životného prostredia alebo dopravy v správnej jednotke alebo na úrovni odvetvia a v prípade potreby i:

— údaje o prípadných variantoch, ktoré neboli zvolené, a

— prepojenie s projektmi všeobecného záujmu, nachádzajúcimi sa na tej istej dopravnej osi.

◄

Článok C

Vyhradené prostriedky

1. Rozpočtové prostriedky sa vyhradia na základe rozhodnutí Komisie schvaľujúcich dotknuté opatrenia (projekt, fázu projektu, skupinu projektov, študie alebo opatrenia technickej podpory). Vyhradenie platí počas obdobia určeného povahou opatrenia a špecifickými podmienkami na jeho realizáciu.

2. Rozpočtové prostriedky v súvislosti s pomocou udelenou projektom, fázam projektov alebo skupinám projektov sa vyhradia jedným z nasledujúcich spôsobov:

a) prostriedky vyhradené v súvislosti s projektmi uvedenými v článku 3 ods. 1, ktoré sa majú realizovať počas obdobia dvoch alebo viacerých rokov, sa spravidla uskutočnia v ročných splátkach, pokiaľ v písmene b) nie je ustanovené inak. Prostriedky v súvislosti s prvou ročnou splátkou sa vyhradia, keď Komisia schváli rozhodnutie prideľujúce pomoc spoločenstva. ►M2 Prostriedky týkajúce sa ďalších ročných splátok vychádzajú z pôvodného alebo zrevidovaného plánu financovania pre projekt a spravidla by sa mali vyhradiť na začiatku každého rozpočtového roku, obvykle k 30. aprílu daného roku, na základe predpokladaných výdavkov na projekt v bežnom roku; ◄

▼M2

b) pre projekty, ktoré sa majú realizovať v období kratšom ako dva roky alebo keď pomoc Spoločenstva predstavuje menej ako 50 miliónov EUR, môžu počiatočné vyhradené prostriedky predstavovať 80 % z celkovej výšky pomoci v čase, keď Komisia schváli rozhodnutie, že Spoločenstvo poskytne na daný projekt pomoc. Zostatok z tejto povinnosti možno rozpísať podľa priebehu realizácie projektu.

▼B

3. V prípade štúdií a opatrení technickej podpory uvedených v článku 3 ods. 2 sa pomoc vyhradí, keď Komisia schváli dané opatrenie.

4. Podrobnosti o vyhradení prostriedkov sa určia v rozhodnutiach Komisie schvaľujúcich dané opatrenia.

▼M2

5. Okrem riadne odôvodnených prípadov sa ruší pomoc poskytovaná na projekt, skupinu projektov alebo fázu projektu, na ktorých sa nezačne pracovať do dvoch rokov od dátumu, kedy mala začať podľa rozhodnutia o poskytnutí pomoci alebo od dátumu schválenia pomoci, pokiaľ k tomuto schváleniu dôjde neskôr.

V každom prípade bude Komisia včas informovať ako členské štáty, tak určený orgán, ak vznikne nebezpečenstvo zrušenia.

▼B

Článok D

Platby

1. Platby finančnej pomoci sa vykonajú v súlade so zodpovedajúcimi vyhradenými rozpočtovými prostriedkami v prospech orgánov alebo subjektov určených na tento účel v žiadosti, ktorú predkladá dotknutý oprávnený členský štát. ►M2 Platby môžu byť vo forme platieb na účet, priebežných platieb alebo platieb konečného zostatku. Priebežné platby a platby zostatku musia zodpovedať skutočne zaplateným výdavkom, ktoré musia byť doložené saldovanými faktúrami alebo rovnocennými účtovnými dokladmi. ◄

▼M2

2 Platby sa vykonávajú takto:

a) jediná platba na účet vo výške 20 % z celkovej čiastky pomoci fondu, ako o nej bolo na počiatku rozhodnuté, sa vykoná po prijatí rozhodnutia o poskytnutí pomoci Spoločenstva a s výnimkou riadne zdôvodnených prípadov po podpise zmlúv týkajúcich sa verejného obstarávania. Celá platba alebo časť platby na účet musí byť určeným orgánom alebo subjektom uvedeným v odseku 1 uhradená, ak Komisia neobdrží žiadosť o platbu do 12 mesiacov od dátumu, kedy bola platba na účet vykonaná;

b) priebežné platby sú možné za predpokladu, že práce na dokončení projektu uspokojivo pokračujú; priebežné platby sa vykonávajú na doplnenie prostriedkov na potvrdené a skutočne zaplatené výdavky za predpokladu, že budú splnené tieto podmienky: — členský štát predložil žiadosť, v ktorej opísal priebeh projektu z hľadiska jeho materiálnych i finančných ukazovateľov i to, ako projekt zodpovedá rozhodnutiu o udelení pomoci vrátane prípadných osobitných podmienok spojených s touto pomocou, — vykonali sa opatrenia na základe pripomienok a odporúčaní kontrolných orgánov štátu a/alebo Spoločenstva, najmä pokiaľ sa týka opravy zistených alebo predpokladaných nezrovnalostí, — boli uvedené hlavné odborné, finančné i právne problémy, ktoré sa objavili, ako aj opatrenia na ich nápravu, — boli analyzované prípadné odchýlky od pôvodného plánu financovania, — opisujú sa kroky, urobené s cieľom zabezpečiť pre projekt publicitu. Členské štáty sú bezodkladne informované Komisiou, ak nie je splnená niektorá z vyššie uvedených podmienok;

c) celková čiastka platieb podľa písmen a) a b) nesmie prekročiť 80 % z celkovej poskytnutej pomoci. Toto percento možno pri dôležitých projektoch rozvrhnutých na ročné splátky a v odôvodnených prípadoch zvýšiť na 90 %;

d) konečný zostatok pomoci Spoločenstva, vypočítaný na základe potvrdených a skutočne zaplatených výdavkov, sa zaplatí za predpokladu, že: — projekt, etapa projektu alebo skupina projektov boli realizované podľa cieľov, ktoré pre ne boli stanovené, — určený orgán alebo subjekt uvedený v odseku 1 predloží Komisii žiadosť o platbu do šiestich mesiacov od konečného termínu pre dokončenie práce a pre výdavky stanovené v rozhodnutí o poskytnutí pomoci na projekt, fázu projektu alebo skupinu projektov, — Komisii je predložená záverečná správa uvedená v článku F ods. 4, — členský štát potvrdí Komisii, že informácie uvedené v žiadosti o platbu a v správe sú správne, — členský štát zaslal Komisii prehlásenie uvedené v článku 12 ods. 1, — boli prijaté všetky opatrenia týkajúce sa informovania a publicity podľa požiadaviek Komisie podľa článku 14 ods. 3

3. Pokiaľ nie je Komisii odoslaná záverečná správa uvedená v odseku 2 do 18 mesiacov od konečného termínu pre dokončenie prác a pre platby podľa rozhodnutia o poskytnutí pomoci, zruší sa tá časť pomoci, ktorá pred stavuje konečný zostatok projektu.

▼B

4. Členské štáty určia orgány oprávnené vydať potvrdenia uvedené v odseku 2 písm. d) ►M2 ————— ◄ .

▼M2

4a. Členské štáty musia zabezpečiť, aby sa žiadosti o platbu predkladali Komisii spravidla trikrát do roka, a to najneskôr do 1. marca, 1. júla a 1. novembra.

▼B

5. Platby sa poukážu orgánu alebo subjektu, ktorý určí členský štát, spravidla najneskôr do dvoch mesiacov po prijatí prípustnej žiadosti o platbu ►M2 za predpokladu, že sú k dispozícii rozpočtové prostriedky ◄ .

6. V prípade štúdií a iných opatrení uvedených v článku 3 ods. 2 Komisia určí vhodné platobné postupy.

▼M2

7. Komisia stanoví spoločné pravidlá o uplatniteľnosti výdavkov.

▼B

Článok E

Použitie ►M2 euro ◄

1. Žiadosti o pomoc spolu s príslušným plánom fi003ovania sa predkladajú Komisii v ►M2 euro ◄ ►M2 ————— ◄ .

2. Čiastky pomoci a plány fi003ovania schválené Komisiou sa vyjadrujú v ►M2 EURO ◄ .

3. Vyhlásenia o nákladoch na podporu zodpovedajúcich žiadostí o platby sa vyjadrujú v ►M2 EURO ◄ ►M2 ————— ◄ .

4. Platby finančnej pomoci Komisie sa poukazujú v ►M2 euro ◄ orgánu, ktorý členský štát určil na obdržanie takýchto platieb.

▼M2

5. Pre členské štáty, ktoré sa nezúčastňujú na eure, bude kurzom pre prepočet meny kurz použitý vo finančnom účtovníctve Komisie.

▼B

Článok F

Monitorovanie

1. Komisia a členský štát zabezpečia účinné monitorovanie realizácie projektov spoločenstva čiastočne fi003ovaných fondom. Monitorovanie sa vykoná prostredníctvom spoločne dohodnutých postupov predkladania správ, odoberania vzoriek a vytvorenia výborov podľa potreby.

2. Monitorovanie sa vykoná na základe fyzických a finančných ukazovateľov. Ukazovatele sa musia týkať špecifického charakteru projektu a jeho cieľov. Musia byť vypracované tak, aby z nich bol zrejmý:

— dosiahnutý stav pri realizácie projektu vo vzťahu k plánu a cieľom, ktoré boli pôvodne určené,

— pokrok dosiahnutý na strane riadenia a akékoľvek súvisiace problémy.

3. Ustanovia sa výbory pre monitorovanie podľa dojednaní medzi dotknutým členským štátom a Komisiou.

Vo výboroch budú zastúpené orgány alebo subjekty určené členským štátom, Komisia a prípadne EIB.

Ak sú pre vyko009e projektu príslušné regionálne a miestne orgány, prípadne, ak sa ich projekt priamo dotýka, musia byť tiež v takýchto výboroch zastúpené.

4. O všetkých jednotlivých projektoch orgán alebo subjekt určený členským štátom na tento účel predloží Komisii správu o pokroku do troch mesiacov po ukončení každého jednotlivého úplného roka realizácie. Záverečnú správu Komisii predloží do šiestich mesiacov po ukončení projektu alebo fázy projektu.

▼M2

Táto správa musí obsahovať:

a) opis vykonaných prác, vrátane materiálnych ukazovateľov, výdavkov podľa kategórie práce a prípadných opatrení, prijatých podľa osobitných doložiek obsiahnutých v rozhodnutí o poskytnutí pomoci;

b) informácie o všetkých opatreniach na zabezpečenie publicity;

c) potvrdenie, že práce zodpovedajú rozhodnutiu o poskytnutí pomoci;

d) počiatočné zhodnotenie, ak je pravdepodobné, že sa dosiahnu plánované výsledky uvedené v článku 13 ods. 4, najmä vrátane: — dátumu, kedy sa skutočne začalo pracovať na projekte, — spôsobu, ako bude projekt spravovaný potom, čo skončí, — prípadného potvrdenia finančných predpokladov, najmä pokiaľ ide o prevádzkové náklady a očakávané výnosy, — potvrdenie sociálno-ekonomických prognóz, najmä očakávaných nákladov a prínosov, — informácia o prijatých opatreniach na ochranu životného prostredia, ich náklady, vrátane uplatňovania zásady „platí znečisťovateľ“.

▼B

5. Komisia na základe výsledkov monitorovania a zohľadniac pripomienky výboru pre monitorovanie — prípadne na návrh členského štátu — upraví čiastky a podmienky udelenia pomoci, oproti počiatočne schváleným, rovnako ako predpokladaný plán fi003ovania.

▼M2

Rozhodnutie o poskytnutí pomoci musí obsahovať príslušné mechanizmy, aby bolo možné vykonávať úpravy a rozdiely medzi nimi na základe charakteru a dôležitosti.

▼B

6. Aby sa dosiahla väčšia efektívnosť fondu, Komisia zabezpečí, aby sa pri spravovaní fondu venovala mimoriadna pozornosť transparentnosti správy.

7. V rozhodnutiach Komisie, ktorými schvaľuje projekty, musia byť uvedené podrobnosti o monitorovaní.

▼M2

Článok G

Kontroly

1. Komisia a členské štáty spolupracujú na základe dvojstranných administratívnych dohôd s cieľom koordinovať plány, metódy a vykonávanie kontrol tak, aby sa dosiahla maximálna užitočnosť vykonávaných kontrol. Bezodkladne si vymieňajú výsledky vykonaných kontrol. Najmenej raz za rok sa skúma a hodnotí nasledovné:

a) výsledky kontrol vykonaných členským štátom a Komisiou;

b) všetky pripomienky iných kontrolných orgánov alebo inštitúcií štátov a Spoločenstva;

c) finančné dôsledky zistených nezrovnalostí, už prijaté opatrenia alebo opatrenia, ktoré sú ešte potrebné na prípadnú nápravu a, ak je to potrebné, úpravu systémov riadenia a kontroly.

Po preskúmaní a hodnotení a bez toho, aby boli dotknuté opatrenia, ktoré má bezodkladne urobiť členský štát podľa článku H, má Komisia právo dávať svoje pripomienky, najmä k finančným dôsledkom prípadných zistených nezrovnalostí. Tieto pripomienky sa zasielajú členskému štátu a orgánu určenému pre dotknutý projekt. Pripomienky by v prípade potreby mali obsahovať aj žiadosti o nápravné opatrenia, aby sa napravili zistené nedostatky v riadení a napravili sa tie zistené nezrovnalosti, ktoré neboli doposiaľ napravené. Členský štát má príležitosť sa k týmto pripomienkam vyjadriť.

Ak Komisia po pripomienkach členského štátu alebo i bez týchto pripomienok prijme závery, prijme členský štát potrebné opatrenia v lehote stanovenej na splnenie žiadosti Komisie a informuje Komisiu o svojich opatreniach.

2. Bez toho, aby boli dotknuté ustanovenia tohto článku, je Komisia oprávnená zastaviť všetky priebežné platby alebo ich časť, ak zistí, že dotknuté výdavky sú spojené s vážnymi nezrovnalosťami. Komisia informuje dotknutý členský štát o prijatých opatreniach a o dôvodoch, ktoré ju k tomu viedli.

3. Po dobu troch rokov potom, čo Komisia zaplatí konečný zostatok pre daný projekt – pokiaľ nebude rozhodnuté inak v dvojstrannej administratívnej dohode – zodpovedné subjekty a orgány uchovávajú a majú k dispozícii pre Komisiu všetky podklady (či už originály alebo verzie potvrdené v súlade s originálmi na bežne používaných nosičoch dát), týkajúce sa výdavkov a kontrol dotknutého projektu.

Toto obdobie sa prerušuje buď v prípade súdneho konania alebo na základe riadne odôvodnenej žiadosti Komisie.

▼B

Článok H

▼M2

Úpravy financovania

1. Ak po skončení potrebných overení Komisia príde k záveru, že

a) realizácia projektu neodôvodňuje časť alebo celú pomoc poskytnutú na projekt, vrátane toho, že nebola splnená jedna z podmienok rozhodnutia na poskytnutie pomoci a najmä prípadnú významnú zmenu, ovplyvňujúcu charakter a podmienky realizácie projektu, pre ktorý nebola Komisia požiadaná o súhlas, alebo

b) ohľadne pomoci od fondu došlo k nezrovnalostiam a dotknutý členský štát neprijal potrebné opatrenia na nápravu,

Komisia zruší pomoc na dotknutom projekte s uvedením svojich dôvodov a požiada členský štát o predloženie jeho pripomienok v určenej lehote.

Ak členský štát nesúhlasí s pripomienkami Komisie, bude členský štát pozvaný na vypočutie u Komisie, pri ktorom sa obidve strany budú snažiť dôjsť k dohode o pripomienkach a záveroch z týchto pripomienok.

2. po uplynutí lehoty stanovenej Komisiou Komisia rozhodne, s dodržaním riadneho postupu, pokiaľ sa nedosiahne dohoda do troch mesiacov a s ohľadom na pripomienky členského štátu, o:

a) znížení platby na účet ako je uvedené v článku D ods. 2, alebo

b) vykonaní požadovanej úpravy financovania. To znamená zrušenie celej pomoci poskytnutej na projekt alebo jej časti.

Pri týchto rozhodnutiach je nutné dodržiavať zásadu proporcionality. Komisia pri rozhodovaní o výške nápravy zohľadní, o aký typ nezrovnalostí či zmeny sa jednalo a aký bol rozsah potenciálnych finančných dôsledkov nedostatkov v systéme riadenia či kontroly. Prípadné zníženie alebo zrušenie pomoci musí viesť k spätnému získaniu zaplatených čiastok.

▼B

3. Akákoľvek suma, ktorá sa spätne získava z dôvodu neopodstatneného nároku, sa vyplatí Komisii. ►M2 Čiastka, ktorá bola vyplatená neoprávnene a má byť získaná späť, musí byť zaplatená Komisii. Úrok z titulu omeškanej splátky sa účtuje podľa pravidiel, ktoré prijme Komisia. ◄

▼M2

4. Komisia stanoví podrobné pravidlá pre vykonávanie odsekov 1 až 3 a informuje o tom členské štáty a Európsky parlament.

▼B

Článok I

Verejné zmluvy

V rámci uplatňovania predpisov spoločenstva o uzatváraní verejných zmlúv musia oznámenia zaslané na uverejnenie v Úradnom vestníku Európskych spoločenstiev obsahovať údaje o tých projektoch, pre ktoré bola podaná žiadosť o pomoc spoločenstva alebo pre ktoré bola pomoc spoločenstva udelená.

Článok J

Informácie

Informácie, ktoré sa musia uvádzať vo výročných správach stanovených v článku 14, musia byť v súlade s tým, ako je určené v prílohe tejto prílohy.

Komisia je zodpovedná za organizovanie informačných stretnutí s členskými štátmi každých šesť mesiacov. ►M2 Na tomto stretnutí Komisia informuje členské štáty najmä o témach, ktoré sú dôležité pre výročnú správu, a o svojich akciách a rozhodnutiach, ktoré prijala. Pred stretnutím Komisia zašle včas príslušné dokumenty členským štátom. ◄

Článok K

Preskúmanie

Ak je to potrebné, môže Rada na návrh Komisie na základe získaných skúseností a po porade s Európskym parlamentom kvalifikovanou väčšinou zmeniť a doplniť ustanovenia tejto prílohy.









Príloha k PRÍLOHE II

Výročná správa musí obsahovať tieto informácie:

1. vyhradené prostriedky na finančnú pomoc a vyplatené fondom, s ročným rozdelením podľa členského štátu a typu projektu (životné prostredie alebo doprava);

▼M2

2. hospodárske a sociálne dôsledky fondu na členské štáty a na hospodársku a sociálnu súdržnosť v únii, vrátane dôsledkov na zamestnanosť;

▼B

3. zhrnutie informácií o programoch realizovaných v oprávnených členských štátoch, aby sa splnili podmienky hospodárskeho zbližovania uvedeného v článku 104c zmluvy, a o uplatňovaní článku 6 nariadenia;

4. informácie o záveroch, ku ktorým dospela Komisia v súvislosti s prerušením financovania, na základe rozhodnutí prijatých Komisiou, ako napríklad tie, ktoré sú uvedené v článku 6 ►M2 ————— ◄ ;

5. príspevok, ktorý fond poskytol pre úsilie oprávnených členských štátov vykonávať politiku spoločenstva v oblasti životného prostredia a budovať transeurópske siete dopravnej infraštruktúry; rovnováha medzi projektmi v oblasti životného prostredia a projektmi týkajúcimi sa dopravnej infraštruktúry;

6. posúdenie zlučiteľnosti činností fondu s politikami spoločenstva vrátane politiky v oblasti ochrany životného prostredia, dopravy, hospodárskej súťaže a uzatvárania verejných zmlúv;

7. opatrenia prijaté na zabezpečenie koordinácie a súladu medzi projektmi financovanými fondom a opatreniami financovanými príspevkami z rozpočtu spoločenstva, EIB a inými finančnými nástrojmi spoločenstva;

8. investičné úsilia oprávnených členských štátov v oblastiach ochrany životného prostredia a dopravnej infraštruktúry;

9. financované prípravné štúdie a opatrenia technickej podpory vrátane podrobnejšieho uvedenia typov takýchto štúdií a opatrení;

10. výsledky posudzovania, monitorovania a vyhodnocovania projektov vrátane informácií o akejkoľvek úprave projektov v súlade s výsledkami posudzovania, monitorovania a vyhodnocovania;

11. príspevok EIB k vyhodnoteniu projektov;

12. zhrnutie informácií o výsledkoch vykonaných kontrol, zistených nedostatkoch a prebiehajúcich správnych a súdnych konaniach.